# Menüükirjed

Allpool kirjeldatakse kõiki menüükirjeid. Kui vastava menüükirjega on seotud seda sooritada suutev klahvikombinatsioon, tuuakse vaikimisi kiirklahv samuti ära.

## Kontaktide nimekirja akna menüüd

### Menüü Fail

Fail Määra olek Võrgus

- Loob kõigi kontode ühenduse.

Fail Määra olek Eemal

- Muudab kõik ühendatud kontod eemalolevaks.

Fail Määra olek Pole võrgus

- Katkestab kõigi kontode ühenduse.

Fail Lisa kontakt...

- Avab kontakti lisamise nõustaja, mis võimaldab lisada oma nimekirja uue kontakti.

Fail Loo uus grupp...

- Võimaldab anda uuele grupile nime ja lisab selle kontaktide nimekirja.

&Ctrl;Q Fail Välju

- Katkestab ühenduse kõigi &im; süsteemidega, sulgeb kõik aknad ja lõpetab rakenduse töö.

### Menüü Redigeerimine

Redigeerimine Saada lühisõnum...

- Avab sõnumiakna, mis võimaldab valitud kontaktile ühe sõnumi saata.

Redigeerimine Alusta vestlust...

- Avab vestlusakna, mis võimaldab valitud kontaktiga vestlusse astuda.

Redigeerimine Saada fail...

- Kui &im; süsteem seda toetab, avatakse failivalija, kus saab valida faili, mida soovid antud kontaktile saata.

Redigeerimine Liiguta

- (Võimalik ainult kontakti valimise korral) Võimaldab valida alammenüüst mõne grupi, kuhu valitud kontakt liigutatakse.

Redigeerimine Kopeeri

- (Võimalik ainult kontakti valimise korral) Võimaldab valida alammenüüst mõne grupi, kuhu valitud kontakt kopeeritakse. &im; süsteemid, kus on võimalik üht ja sama kontakti hoida serveri kontaktide nimekirjas enam kui ühes grupis, uuendatakse selle käsu valimise järel.

Redigeerimine Lisa kontakt...

- (Võimalik ainult kontakti valimise korral) Võimaldab valida alammenüüst mõne muu konto ning seeläbi lubab kontaktiga ka muul viisil ühendust luua.

Redigeerimine Lisa oma kontaktide nimekirja

- (Võimalik ainult kontakti valimise korral) Vahel saadavad sulle sõnumi inimesed, keda veel sinu kontaktide nimekirjas ei ole. Sellisel juhul loob &kopete; neile ajutise kirje, kuid nende säilitamiseks oma kontaktide nimekirjas kasuta just seda käsku.

Del Redigeerimine Kustuta kontakt

- (Võimalik ainult kontakti valimise korral) Eemaldab kontakti kontaktide nimekirjast täielikult.

F2 Redigeerimine Muuda nime

- (Võimalik ainult kontakti valimise korral) Annab kontaktile kontaktide nimekirjas uue nime. Selle kasutamisel ei muudeta kontaktide nimekirja kirjet enam ka juhul, kui kontakt ise oma näidatavat nime muudab. Viimase võimaluse saab uuesti sisse lülitata kontakti omaduste dialoogis.

Redigeerimine Omadused

- Omaduste dialoog võimaldab valida valitud elemendile meelepärased ikoonid ja muuta selle nime.

  Kontaktide korral saab muuta sellega seotud &kde; aadressiraamatu kirjet.

Redigeerimine Eemalda grupp

- (Võimalik ainult grupi valimise korral) Eemaldab grupi täielikult kontaktide nimekirjast. Kõik ainult selles grupis olnud kontaktid liigutatakse tipptasemele.

Redigeerimine Nimeta grupp ümber

- (Võimalik ainult grupi valimise korral) Võimaldab anda grupile uue nime.

### Menüü Seadistused

&kopete; kasutab tavapärast &kde; seadistustemenüüd, mida kirjeldab &kde; põhialuste käsiraamat, kuid sel on siiski lisakirjeid:

Seadistused Võrgus mitteolevate kasutajate näitamine

- Näitab/peidab kontaktid, keda pole parajasti võrgus. Kui nad võrku tagasi tulevad, ilmuvad nad ka uuesti nähtavale.

&Ctrl;G Seadistused Näita tühje gruppe

- Näitad/peidab grupid, milles pole ühtki liiget või mille kõik liikmed on võrgust ära ja peidetud (vaata eelmise käsu kirjeldust).

Seadistused Üldiste kiirklahvide seadistamine...

- Avab &kde; tavapärase kiirklahvide seadistamise dialoogi, kus saab muuta kogu &kde; ulatuses toimivaid kiirklahve.

### Menüü Abi

Kontaktiloendi aken kasutab tavapäraseid &kde; menüü Abi kirjeid, millest kõneleb lähemalt &kde; põhialuste käsiraamatu menüüd Abi käsitlev osa.

## Vestlusakna menüüd

### Menüü Vestlus

Return Vestlus Saada sõnum

- Saadab sõnumi.

&Ctrl;S Vestlus Salvesta

- Salvestab vestluse sisu faili.

&Ctrl;P Vestlus Trüki...

- Trükib vestluse sisu.

Vestlus Kontaktid

- See menüü toob ära kõik vestluses osalejad. Samale menüüle pääseb ligi, kui klõpsata hiire parema nupuga kontakti nimel kontaktide nimekirja aknas, ning see võimaldab ette võtta teatud spetsiifilisi toiminguid, näiteks saata faili, vaadata kasutajainfot või kasutaja blokeerida.

&Ctrl;W Vestlus Sulge

- Sulgeb aktiivse vestluse. Kui sama akna teistel kaartidel on avatud veel mõni vestlus, jääb aken avatuks.

&Ctrl;Q Vestlus Välju

- Sulgeb kõik antud aknas käivad vestlused ja akna enda.

### Menüü Redigeerimine

&Ctrl;X Redigeerimine Lõika

- Teksti lõikamine käib samamoodi nagu enamikus redaktorites: valitud tekst eemaldatakse ja asetatakse lõikepuhvrisse. Pane tähele, et võimalik on ka tekst valida ja uude kohta lohistada.

&Ctrl;C Redigeerimine Kopeeri

- Teksti kopeerimine käib samamoodi nagu enamikus redaktorites: valitud tekst kopeeritakse lõikepuhvrisse. Pane tähele, et teksti saab ka valida klahvi &Ctrl; all hoides ja lohistada see kopeerimiseks uude asukohta.

&Ctrl;V Redigeerimine Aseta

- Asetamine käib samamoodi nagu enamikus redaktorites: tekst lõikepuhvrist asetatakse kursori asukohta.

### Menüü Vormindus

Vormindus Lisa emotikon

- Selles menüüs leiduvad kõik emotikonid (smiley'd), mida parajasti valitud emotikoniskeem pakub. Skeemi saab muuta Kopete seadistustedialoogis.

### Menüü Kaardid

Kaardid Kaardi asukoht

- Selles menüüs saab valida, kas kaardid on näha vestlusakna üla- või alaosas.

&Ctrl;&Shift;B Kaardid Haagi vestlus lahti

- Eraldab valitud vestluse omaette aknasse.

Kaardid Liiguta kaart aknasse

- Selle menüü abil saab vestlusi akende vahel liigutada.

### Menüü Tööriistad

Selles menüüs on elemendid, mida lisavad sinu valitud pluginad. Vaata lähemalt peatükki, mis pajatab pluginatest.

### Menüü Seadistused

&kopete; kasutab tavapärast &kde; seadistustemenüüd, mida kirjeldab &kde; põhialuste käsiraamat, kuid sel on siiski lisakirjeid:

Seadistused Näita osalejaid

- Selles menüüs saab määrata, kas vestluse liikmete loendit näidatakse vestlusaknast paremal pool.

### Menüü Abi

Vestlusaken kasutab tavapäraseid &kde; menüü Abi kirjeid, millest kõneleb lähemalt &kde; põhialuste käsiraamatu menüüd Abi käsitlev osa.